'Die pad na selfbestuur': Daar is altyd 'n toekoms | Maroela Media
Flip Buys skryf in die aanvang van die tweede hoofstuk van sy boek Die pad na selfbestuur dat Suid-Afrika nie tans op 'n goeie plek is nie. Ons almal weet dit. Die politiek is deurmekaar, die ekonomie pap, misdaad vier hoogty, protesoptogte ontwrig die land, en die staat verval stuk-stuk. Buys skryf: "Die prentjie lyk vir baie mense donker, en talle wonder of daar nog vir hulle 'n toekoms in Suid-Afrika is".
Buys volg egter in hierdie hoofstuk van sy boek die Britse staatsman Winston Churchill se raad wat gesê het dat hoe verder jy in die toekoms wil sien, hoe verder moet jy in die verlede terugkyk. Buys pak dan die omwentelings en veranderinge wat die wêreld en Suid-Afrika die afgelope 200 jaar of wat ervaar het om te probeer wysraak wat die lesse is wat Afrikaners daaruit kan leer.
Uiteindelik kom Buys by die slotsom uit dat die verlede ons wys dat daar altyd 'n toekoms is. Dit is dus die grondslag waarop Buys sy hele filosofie bou: "Die grootste uitdaging vir Afrikaners is om hul oorspronklike politieke verbeelding in te span en verby die huidige werklikheid 'n nuwe toekoms raak te sien. Afrikaners kan self hul toekoms bepaal deur die skep van sterk organisasies en aktiewe deelname aan die vorming van 'n toekoms gekenmerk deur vryheid, veiligheid en voorspoed. Die enigste voorspelbare toekoms is een wat self gebou word."
Hiers my lesse uit die geskiedenis:Toe die verregse AWB in die 1980s van selfbeskikking en volkstaat gepraat het, het die regerende Nasionale Party gesê dis rassisme EN die regse Konserwatiewe Party en ewe regse Herstigte Nasionale Party (dié 2 partye kon om duistere redes nooit saamwerk nie) het weer bloot gesê " 'n volkstaat kan nie werk nie". In 1991, toe almal al geweet het dat die ontbande ANC 'n veelrassige verkiesing sou wen, het net 60 mense darem Orania gestig, maar na amper 30 jaar bly daar minder as 2000 mense, wat in 8 kerke verdeel is. Amper 1… Lees meer »
Jaco, dan moet ons maar ophou grafte grawe en eerder fondamente grawe en iets begin bou. Dit hang af hoe jy die glas sien, half leeg of half vol. Kom ons begin die glas sien as half vol en begin iets doen om die glas vol te kry. Dit help nie ons moan en moan en moan die hele tyd nie.
Ongelukkig is daar nie soiets soos self-bestuur nie, nèrens op aarde nie. Unies, organisasies, klubs of geheime selle is so oud soos die berge en gaan so bly tot aan die eindtyd. Soos dinge nou in SA staan, sal ons voortploeter en elke groep sy stemmetjie dik maak vir die hoop en wense van sy lede. Welsynswerk vir volk en vaderland is ten beste wat gedoen kan word sonder teenstand. Orania word net geduld juis omdat dit die ANC nie troef nie. Selfs getroue ANC-lede kan nie eens eise aan die bestuur stel nie.